b'\n_START_ARTICLE_\nBia\xc5\x82a Podlaska\n_START_SECTION_\nHistoria\n_START_PARAGRAPH_\nEnsimm\xc3\xa4iset maininnat kaupungista l\xc3\xb6ytyv\xc3\xa4t vuodelta 1481. Jerzy Illinicz perusti 1500-luvun alussayksityisen kaupungin nimelt\xc3\xa4\xc3\xa4n Bia\xc5\x82a (Bia\xc5\x82y = valkoinen) markkinapaikalle. Keskiajan perinteiden mukaisesti markkinapaikalle rakennettiin pian kirkko._NEWLINE_Vuonna 1569 pienen kaupungin valtaan astui Radziwi\xc5\x82\xc5\x82in suku. Suvun johdolla kaupunki kasvoi ja kehittyi 250 -vuotta. Kaupunkia kutsuttiin noihin aikoihin my\xc3\xb6s nimill\xc3\xa4: "Herttuan Bia\xc5\x82a tai Radziwi\xc5\x82\xc5\x82:n Bia\xc5\x82a". Vuonna 1622 Aleksander Ludwik Radziwi\xc5\x82\xc5\x82 rakennutti kaupungin suojaksi linnoituksen ja linnan. Vuonna 1628 Krzysztof Ciborowicz Wilski perusti Bialskan akatemian, joka vuosia my\xc3\xb6hemmin kuului osaksi Jagiollonian yliopistoa (tuolloin nimen\xc3\xa4 oli Krak\xc3\xb3wan akatemia). Samoihin aikoihin kaupunkiin rakennettiin useita kirkkoja sek\xc3\xa4 sairaala. Nousukausi pys\xc3\xa4htyi pohjan sotaan, Ruotsin hy\xc3\xb6k\xc3\xa4tess\xc3\xa4 alueelle vuonna 1655. Hy\xc3\xb6kk\xc3\xa4yksiss\xc3\xa4 kaupunki tuhoutui pahoin. Vuonna 1670 Micha\xc5\x82 Kazimierz Radziwi\xc5\x82\xc5\x82 antoi Bia\xc5\x82a:lle kaupungin oikeudet sek\xc3\xa4 vaakunan, miss\xc3\xa4 arkkienkeli Mikael seisoo lohik\xc3\xa4\xc3\xa4rmeen p\xc3\xa4\xc3\xa4ll\xc3\xa4.      _NEWLINE_Kaupunki ja sen linnoitus tuhottiin 1700-luvulla useita kertoja ja jokaisen kerran se rakennettiin uudelleen. Viimein linna j\xc3\xa4i raunioksi ja h\xc3\xa4vitettiin vuonna 1883._NEWLINE_Ensimm\xc3\xa4isen maailmansodan j\xc3\xa4lkeen kaupunkiin syntyi paljon teollisuutta. Toinen maailmansota lopetti kaupungin kasvun ajan, Saksan miehitt\xc3\xa4ess\xc3\xa4 kaupungin 13. syyskuuta 1939. Saksalaiset vet\xc3\xa4ytyiv\xc3\xa4t kaupungista 26. syyskuuta Molotov\xe2\x80\x93Ribbentrop-sopimuksen mukaisesti ja puna-armeija marssi kaupunkiin. 28. syyskuuta tehdyn lis\xc3\xa4sopimuksen my\xc3\xb6t\xc3\xa4 kaupunki siirtyi takaisin saksalaisille 10. lokakuuta, lyhyess\xc3\xa4 ajassa Neuvostoliiton joukot olivat tyhjent\xc3\xa4neet kaikki mahdolliset koneet ja laitteet, joten saksalaiset saivat takaisin vain tyhj\xc3\xa4t rakennukset._NEWLINE_Sodan j\xc3\xa4lkeen kaupungin infrastruktuuri on kehittynyt, mutta varsinkin vanhakaupunki on s\xc3\xa4ilytt\xc3\xa4nyt vanhan puolalaisen rakennustyylin. Vuosina 1975\xe2\x80\x931999 Bia\xc5\x82a Podlaska oli voivodikunnan p\xc3\xa4\xc3\xa4kaupunkina.\n_START_SECTION_\nUrheilu\n_START_PARAGRAPH_\nKaupungissa pelaa jalkapallojoukkue AZS PWSZ Bia\xc5\x82a Podlaska Puolan p\xc3\xa4\xc3\xa4sarjassa Ekstraklasa. Kaudella 2010 sen sijoitus oli nelj\xc3\xa4s.'